LIETUVOS RESPUBLIKOS VERTYBINIŲ POPIERIŲ KOMISIJOS

N U T A R I M A S

DĖL FINANSŲ MAKLERIO ĮMONIŲ LICENCIJŲ IŠDAVIMO TAISYKLIŲ PATVIRTINIMO

2007 m. spalio 30 d. Nr. 1K-32

Vilnius

Lietuvos Respublikos vertybinių popierių komisija nutaria:

1. Patvirtinti pridedamas:

1.1. Finansų maklerio įmonių licencijų išdavimo ir panaikinimo taisykles;

1.2. prašymo išduoti finansų maklerio įmonės licenciją formą;

1.3. prašymo pateikti išvadą apie kredito įstaigos pasirengimą teikti investicines paslaugas formą;

1.4. duomenų apie dalyvį fizinį asmenį formą;

1.5. duomenų apie dalyvį juridinį asmenį formą;

1.6. duomenų apie vadovą formą;

1.7. duomenų apie vidaus kontrolierių formą;

1.8. finansų maklerio įmonės licencijos formą.

2. Pripažinti netekusiais galios:

2.1. Lietuvos Respublikos vertybinių popierių komisijos 2002 m. vasario 15 d. nutarimą Nr. 6 „Dėl Finansų maklerio įmonių licencijų išdavimo ir panaikinimo taisyklių patvirtinimo“ (Žin., 2002, Nr. 31-1192);

2.2. Lietuvos Respublikos vertybinių popierių komisijos 2004 m. lapkričio 18 d. nutarimą Nr. 21 „Dėl Lietuvos Respublikos vertybinių popierių komisijos 2002 m. vasario 15 d. nutarimo Nr. 6 „Dėl Finansų maklerio įmonių licencijų išdavimo ir panaikinimo taisyklių“ pakeitimo“ (Žin., 2004, Nr. 172-6377).

KOMISIJOS PIRMININKĖ	VILIJA NAUSĖDAITĖ

PATVIRTINTA

Lietuvos Respublikos vertybinių popierių

komisijos 2007 m. spalio 30 d. nutarimu

Nr. 1K-32

FINANSŲ MAKLERIO ĮMONIŲ LICENCIJŲ IŠDAVIMO TAISYKLĖS

I. BENDROJI DALIS

1. Šios Taisyklės reglamentuoja finansų maklerio įmonių licencijų, suteikiančių teisę teikti investicines paslaugas, išdavimo, Vertybinių popierių komisijos leidimo įsigyti finansų maklerio įmonės akcijų paketą suteikimo, pritarimo finansų maklerio įmonės vadovo kandidatūrai tvarką.

2. Taisyklių teisinis pagrindas – Lietuvos Respublikos finansinių priemonių rinkų įstatymo (Žin., 2007, Nr. 17-627) 9 straipsnio 3 dalis, 18 straipsnio 1 ir 3 punktai.

3. Sprendimus dėl finansų maklerio įmonių licencijų išdavimo, išduotos licencijos galiojimo panaikinimo ar licencijoje nurodytų investicinių paslaugų skaičiaus keitimo (padidinimo, sumažinimo), dėl leidimo įsigyti finansų maklerio įmonės akcijų paketą, taip pat dėl pritarimo finansų maklerio įmonės vadovo kandidatūrai priima Vertybinių popierių komisija.

4. Taisyklėse vartojamos sąvokos turi tą pačią prasmę, kaip ir Lietuvos Respublikos finansinių priemonių rinkų ir Lietuvos Respublikos finansų įstaigų įstatymuose.

5. Vertybinių popierių komisija finansų maklerio įmonės licenciją išduoda Lietuvos Respublikoje įsteigtoms akcinėms bendrovėms ir uždarosioms akcinėms bendrovėms, ketinančioms verstis finansų maklerio įmonės veikla, taip pat ne valstybėje narėje licencijuotoms finansų maklerio įmonėms, ketinančioms teikti investicines paslaugas Lietuvos Respublikoje.

6. Licencijos išduodamos neribotam laikui. Licencijos turėtojas išduotos licencijos negali perduoti kitiems fiziniams, juridiniams asmenims.

7. Mokestis už finansų maklerio įmonės licencijos išdavimą mokamas Lietuvos Respublikos rinkliavų įstatymo nustatyta tvarka.

II. PRAŠYMO IŠDUOTI LICENCIJĄ DOKUMENTŲ PATEIKIMO TVARKA

8. Asmuo, siekiantis gauti finansų maklerio įmonės licenciją, Vertybinių popierių komisijai turi pateikti prašymą (I forma). Prašyme turi būti pridedamų dokumentų sąrašas, taip pat nurodyta, kokiame konkrečiame dokumente yra duomenys, kuriuos reikalaujama pateikti.

9. Vertybinių popierių komisijai pateikiami dokumentų originalai arba notaro patvirtinti nuorašai. Pačios įmonės parengtų dokumentų nuorašai gali būti patvirtinti tos įmonės atsakingų darbuotojų. Prireikus Vertybinių popierių komisija gali pareikalauti pateikti dokumentų originalus.

10. Prašymas išduoti licenciją ir kiti Vertybinių popierių komisijai pateikiami dokumentai privalo būti parengti lietuvių kalba. Užsienio kalba parengti dokumentai pateikiami su jų oficialiais vertimais į lietuvių kalbą ir patvirtinti notaro, išskyrus atvejus, kai dokumentai yra pateikiami Vertybinių popierių komisijai priimtina kalba.

11. Vertybinių popierių komisijai pateikiami užsienio valstybėse parengti dokumentai turi būti legalizuoti arba apostilizuoti.

12. Vertybinių popierių komisijai prašymą ir kitus dokumentus pateikiantys asmenys turi užtikrinti, kad pas juos liekantys dokumentai ar jų nuorašai atitiktų Vertybinių popierių komisijai pateiktus dokumentus ar jų nuorašus.

13. Vertybinių popierių komisijai kartu su prašymu išduoti finansų maklerio įmonės licenciją turi būti pateikta:

13.1. veiklos planas, parengtas pagal šiose Taisyklėse nustatytus reikalavimus;

13.2. duomenys apie juridinį asmenį ir jo dokumentai:

13.2.1. registravimo pažymėjimas;

13.2.2. naujausia registruotų įstatų redakcija;

13.2.3. nuolatinio valdymo organo buveinė;

13.2.4. paskutinių finansinių metų finansinė atskaitomybė;

13.2.5. nepriklausomo auditoriaus išvada;

13.3. duomenys apie dalyvius (III forma ir (ar) IV forma), taip pat:

13.3.1. paskutinių finansinių metų finansinė atskaitomybė su nepriklausomų auditorių išvada (jei asmuo šią pareigą turi), jei dalyvis yra juridinis asmuo;

13.3.2. duomenis apie juridinio asmens dalyvius, kuriems priklauso daugiau kaip 10 procentų balsavimo teisių ir (ar) didesnė kaip 10 proc. įstatinio kapitalo dalis. Jei dalyvis yra juridinis asmuo, turi būti pateikti duomenys apie jo dalyvius ir vadovus. Minėti duomenys apie juridinio asmens dalyvius, kurie irgi yra juridiniai asmenys, turi būti atskleidžiami tol, kol toje duomenų atskleidimo grandinėje bus prieita iki dalyvių fizinių asmenų, turinčių daugiau kaip 10 procentų balsavimo teisių ir (ar) įstatinio kapitalo;

13.4. duomenys apie vadovus (V forma);

13.5. kapitalo pakankamumo skaičiavimo ataskaita ir įstatinio kapitalo apmokėjimą liudijantys dokumentai;

13.6. duomenys apie glaudžius ryšius su kitais Lietuvos Respublikos fiziniais ar juridiniais asmenimis (pridėti aprašymą ir nurodyti finansų maklerio įmonės ir šių asmenų santykių pobūdį (kapitalas, valdymas ar kt.));

13.7. duomenys apie glaudžius ryšius su trečiosios šalies fiziniais ar juridiniais asmenimis (pridėti aprašymą ir nurodyti šalį, su kurios fiziniais ar juridiniais asmenimis sieja glaudus ryšys, finansų maklerio įmonės ir šių asmenų santykių pobūdį (kapitalas, valdymas ar kt.), taip pat patvirtinti, kad nurodytosios šalies asmenų statusą reglamentuojantys įstatymų ar kitų teisės aktų reikalavimai ir šių reikalavimų įgyvendinimas netrukdys Vertybinių popierių komisijai vykdyti veiksmingos priežiūros;

13.8. išsamus turimų ar nuomojamų patalpų ir įrangos aprašymas;

13.9. dokumentai, patvirtinantys įsipareigojimą tapti pripažintos investuotojų draudimo sistemos nare;

13.10. duomenys apie įdarbintus ar ketinamus įdarbinti finansų maklerius ir kitus investicines paslaugas teikiančius darbuotojus (I forma);

13.11. dokumentai, patvirtinantys, kad sumokėta valstybės rinkliava už finansų maklerio įmonės licencijos išdavimą;

13.12. priemonių ir procedūrų, skirtų užtikrinti, kad būtų laikomasi finansų maklerio įmonėms keliamų organizacinių reikalavimų, dokumentai ir duomenys:

13.12.1. veiklos organizavimo politika;

13.12.2. įmonės veiklos tęstinumo politika (priemonės ir procedūros, skirtos užtikrinti, kad investicinės paslaugos būtų teikiamos nuolat ir nenutrūkstamai);

13.12.3. administravimo ir apskaitos politikos ir procedūrų aprašymas;

13.12.4. vidaus kontrolės taisyklės ir asmens, atsakingo už vidaus kontrolės vykdymą, duomenys (VI forma);

13.12.5. rizikos valdymo politikos, procedūrų ir priemonių aprašymas;

13.12.6. interesų konfliktų vengimo politika;

13.12.7. klientų skundų nagrinėjimo taisyklės;

13.12.8. priemonių, skirtų asmeninių sandorių kontrolei, klientų turto saugumui užtikrinti, klientų turto sumažėjimo ar netekimo rizikai užkirsti, aprašymas;

13.12.9. pavedimų vykdymo politika;

13.13. pinigų plovimo prevencijos priemonių įgyvendinimo tvarka;

13.14. informacija apie pasirengimą teikti sandorių duomenis, remiantis sandorių duomenų teikimo Vertybinių popierių komisijai sistema (angl. Transaction Reporting System (TRS));

13.15. informacija apie informacijos apdorojimo sistemas, jų kontrolės ir apsaugos priemones.

14. Asmuo, siekiantis gauti finansų maklerio įmonės licenciją, Vertybinių popierių komisijai turi pateikti visus šių taisyklių 13 punkte nurodytus dokumentus. Jei pateikiami ne visi dokumentai, prašymą pateikusiam asmeniui nurodoma pateikti visus teisės aktų reikalavimus atitinkančius dokumentus.

III. PRAŠYMO IŠDUOTI LICENCIJĄ NAGRINĖJIMO IR SPRENDIMO PRIĖMIMO TVARKA

15. Prašymas išduoti licenciją išnagrinėjamas ir sprendimas priimamas ne vėliau kaip per 6 mėnesius nuo visų reikalingų dokumentų ir duomenų pateikimo.

16. Vertybinių popierių komisija turi teisę reikalauti, kad būtų pateikta papildomų duomenų ar paaiškinimų. Šiuo atveju prašymo nagrinėjimo terminas skaičiuojamas nuo paskutinių dokumentų ir duomenų pateikimo.

17. Jei prašymo nagrinėjimo metu pasikeičia prašyme ar kituose pateiktuose dokumentuose nurodyti duomenys, prašymą pateikęs asmuo pasikeitusius duomenis privalo Vertybinių popierių komisijai pateikti ne vėliau kaip per 5 darbo dienas po jų pasikeitimo.

18. Prašymą išduoti licenciją Vertybinių popierių komisija nagrinėja, kai gauti visi sprendimui priimti reikalingi dokumentai arba kai baigiasi Vertybinių popierių komisijos prašyme pateikti papildomus dokumentus ar informaciją nurodyti terminai.

19. Vertybinių popierių komisijai priėmus sprendimą išduoti licenciją, prašymą pateikusiam asmeniui išduodama finansų maklerio įmonės licencija.

20. Licencija finansų maklerio įmonei suteikia teisę teikti šias investicines paslaugas su viena ar keliomis Finansinių priemonių rinkų įstatymo 3 straipsnio 4 dalyje nurodytomis finansinėmis priemonėmis:

20.1. priimti ir perduoti pavedimus;

20.2. vykdyti pavedimus klientų sąskaita;

20.3. sudaryti sandorius savo sąskaita;

20.4. valdyti finansinių priemonių portfelius;

20.5. teikti investavimo rekomendacijas;

20.6. platinti ir (arba) pasirašyti finansines priemones įsipareigojant jas išplatinti;

20.7. platinti finansines priemones be įsipareigojimo jas išplatinti;

20.8. administruoti daugiašalės prekybos sistemą.

21. Vertybinių popierių komisija išduoda šių kategorijų finansų maklerio įmonių licencijas:

21.1. A kategorijos finansų maklerio įmonės licenciją, suteikiančią finansų maklerio įmonei teisę teikti vieną, kelias ar visas investicines paslaugas, nustatytas šių Taisyklių 20 punkte;

21.2. B kategorijos licenciją, suteikiančią finansų maklerio įmonei teisę teikti vieną ar kelias investicines paslaugas, nustatytas šių Taisyklių 20 punkte, išskyrus išvardytąsias šių Taisyklių 20.3, 20.6 ir 20.8 papunkčiuose;

21.3. C kategorijos licenciją, suteikiančią finansų maklerio įmonei teisę teikti investicines paslaugas, nustatytas šių Taisyklių 20.1, 20.5, 20.7 papunkčiuose, taip pat šių taisyklių 20.4 papunktyje, perduodant kitai finansų maklerio įmonei pavedimų vykdymą bei finansinių priemonių saugojimą, apskaitą ir valdymą.

22. Finansų maklerio įmonė, kuriai išduodama A, B ar C kategorijos licencija, privalo atitikti kapitalo pakankamumo reikalavimus, nustatytus Finansų maklerio įmonių ir valdymo įmonių kapitalo pakankamumo taisyklėse, Vertybinių popierių komisijos patvirtintose 2007 m. kovo 22 d. nutarimu Nr. 1K-10 (Žin., 2007, Nr. 36-1349).

23. Finansų maklerio įmonė turi teisę teikti tik licencijoje nurodytas investicines paslaugas. Licencijoje taip pat gali būti nurodytos viena ar kelios papildomos paslaugos. Finansų maklerio įmonės licencija vien tik papildomoms paslaugoms teikti neišduodama.

24. Finansų maklerio įmonės filialas turi teisę teikti tik tas investicines paslaugas, kurios nurodytos finansų maklerio įmonės licencijoje.

25. Finansų maklerio įmonės licencijoje nurodoma:

25.1. licencijos numeris ir kategorija;

25.2. licencijos turėtojas;

25.3. leidžiamų teikti investicinių paslaugų pavadinimas;

25.4. licencijos išdavimo pagrindas (Vertybinių popierių komisijos sprendimas);

25.5. Vertybinių popierių komisijos pirmininko parašas, patvirtintas herbiniu antspaudu.

IV. FINANSŲ MAKLERIO ĮMONĖS LICENCIJOS PAPILDYMAS

26. Finansų maklerio įmonė, ketinanti teikti investicines paslaugas ir (arba) papildomas paslaugas, kurios jai išduotoje licencijoje nenurodytos, turi kreiptis į Vertybinių popierių komisiją su prašymu papildyti galiojančią licenciją ketinamomis teikti investicinėmis paslaugomis ir (arba) papildomomis paslaugomis. Su prašymu turi būti pateikti šie dokumentai:

26.1. veiklos planas, parengtas pagal šiose Taisyklėse nustatytus reikalavimus;

26.2. kiti šių Taisyklių 13 punkte nurodyti dokumentai ir duomenys, kurie keičiasi dėl ketinamų teikti investicinių paslaugų ir (arba) papildomų paslaugų.

V. IŠVADOS APIE KREDITO ĮSTAIGOS PASIRENGIMĄ TEIKTI INVESTICINES PASLAUGAS PATEIKIMO TVARKA

27. Lietuvos Respublikoje įsteigtoms kredito įstaigoms teisę teikti investicines paslaugas suteikia kredito įstaigos licencija, jeigu joje ši veikla nėra apribota. Vertybinių popierių komisija pateikia Lietuvos bankui išvadą apie kredito įstaigos pasirengimą teikti investicines paslaugas. Tuo tikslu Vertybinių popierių komisijai turi būti pateikti šie kredito įstaigos duomenys ir dokumentai:

27.1. prašymas (II forma);

27.2. veiklos planas, parengtas pagal šiose Taisyklėse nustatytus reikalavimus;

27.3. duomenys apie vadovus (V forma);

27.4. duomenys apie asmenį, atsakingą už vidaus kontrolę (VII forma);

27.5. duomenys apie įdarbintus ar ketinamus įdarbinti finansų maklerius ir kitus investicines paslaugas teikiančius darbuotojus (II forma);

27.6. išsamus turimų ar nuomojamų patalpų ir įrangos aprašymas;

27.7. specializuoto vidaus struktūrinio padalinio nuostatai;

27.8. dokumentai ir duomenys, nurodyti šių Taisyklių 13.12 ir 13.14 papunkčiuose.

28. Kredito įstaiga, ketinanti teikti investicines paslaugas ir (arba) papildomas paslaugas, kurios jai išduotoje licencijoje nenurodytos, turi kreiptis į Lietuvos banką su prašymu papildyti galiojančią licenciją ketinamomis teikti investicinėmis paslaugomis ir (arba) papildomomis paslaugomis. Vertybinių popierių komisija pateikia Lietuvos bankui išvadą apie kredito įstaigos pasirengimą teikti investicines paslaugas ir (arba) papildomas paslaugas. Tuo tikslu Vertybinių popierių komisijai turi būti pateiktas prašymas (II forma), veiklos planas, parengtas pagal šiose Taisyklėse nustatytus reikalavimus, ir kiti 27 punkte nurodyti dokumentai bei duomenys, kurie keičiasi dėl ketinamų teikti investicinių paslaugų ir (arba) papildomų paslaugų.

VI. LICENCIJOS IŠDAVIMAS NE VALSTYBĖJE NARĖJE LICENCIJUOTAI FINANSŲ MAKLERIO ĮMONEI

29. Licencija ne valstybėje narėje licencijuotai finansų maklerio įmonei, ketinančiai teikti investicines paslaugas Lietuvos Respublikoje, išduodama bendra tvarka.

VII. VEIKLOS PLANO PARENGIMO REIKALAVIMAI

30. Veiklos planas – tai finansų maklerio įmonės strategijos ir taktikos, jos uždavinių apibūdinimas. Veiklos plane įvertinama veiklos išorinė ir vidaus situacija, numatoma būsima finansų maklerio įmonės veikla. Veiklos planas turi padėti nustatyti finansų maklerio įmonės pajėgumą, įvertinti jos veiklos riziką bei galimybes.

31. Veiklos plane turi būti pateikta visa šiose Taisyklėse reikalaujama informacija, taip pat kitos žinios, kurias įmonė mano esant reikalinga pateikti. Veiklos planą turi pasirašyti administracijos vadovas ir valdybos pirmininkas.

32. Finansų maklerio įmonės veiklos plane turi būti pateikta būsimos veiklos prognozė ne trumpesniam kaip trejų metų laikotarpiui.

33. Veiklos plane turi būti:

33.1. finansų maklerio įmonės pristatymas:

33.2. jos visas ir sutrumpintas pavadinimas;

33.2.1. buveinės adresas;

33.2.2. įmonės vadovų vardai ir pavardės;

33.2.3. akcininkų, turinčių daugiau kaip 10 procentų įmonės įstatinio kapitalo, vardai ir pavardės (juridinio asmens pavadinimas), jų turimų akcijų dalis (procentais);

33.2.4. kita įmonės nuožiūra pateikiama informacija;

33.3. įmonės veiklos aprašymas;

33.4. numatomos veiklos sritys ir įmonės organizacinė struktūra;

33.5. informacija apie tai, ar tenkinami kapitalo pakankamumo reikalavimai;

33.6. rinkodaros strategija (apibūdinti kainodaros ir paslaugų skatinimo strategiją);

33.7. įmonės finansinė prognozė (pateikti planuojamus ne mažiau kaip trejų metų pinigų srautus, balansą, pelno (nuostolio) ataskaitą, nurodyti finansavimo šaltinius ir pagrindines jų panaudojimo kryptis bei paaiškinimus).

34. Jei pateiktas veiklos planas neišsamus, Vertybinių popierių komisija turi teisę reikalauti papildomos informacijos.

35. Vertybinių popierių komisija veiklos planą nagrinėja kartu su kitais dokumentais, pridėtais prie prašymo išduoti licenciją.

VIII. LEIDIMO ĮSIGYTI FINANSŲ MAKLERIO ĮMONĖS AKCIJŲ PAKETĄ SUTEIKIMO TVARKA

36. Fizinis ar juridinis asmuo, norintis gauti Vertybinių popierių komisijos leidimą įsigyti finansų maklerio įmonės akcijų paketą arba padidinti jau turimą akcijų paketą, jei dėl įmonės akcijų įsigijimo asmeniui priklausančių balsavimo teisių ar įstatinio kapitalo dalis pasiektų ar peržengtų didėjimo tvarka 20, 33 ar 50 procentų arba įmonė taptų to juridinio asmens dukterine įmone, Vertybinių popierių komisijai turi pateikti šiuos dokumentus ir duomenis:

36.1. fiziniai asmenys – duomenis apie save (III forma) ir paaiškinimus, iš kokių lėšų bus perkamos įmonės akcijos, ir tai patvirtinančius dokumentus;

36.2. juridiniai asmenys – duomenis apie save (IV forma) ir šiuos duomenis ir dokumentus:

36.2.1. įstatus;

36.2.2. registracijos pažymėjimą;

36.2.3. paskutinių finansinių metų finansinę atskaitomybę su nepriklausomų auditorių išvada (jei asmuo šią pareigą turi);

36.2.4. duomenis apie turimus kitų finansų įstaigų ir draudimo įmonių akcijų paketus;

36.2.5. duomenis apie vadovus;

36.2.6. duomenis apie juridinio asmens dalyvius, kuriems priklauso daugiau 10 procentų balsavimo teisių ir (ar) didesnė kaip 10 proc. įstatinio kapitalo dalis. Jei dalyvis yra juridinis asmuo, turi būti pateikti duomenys apie jo dalyvius ir vadovus. Minėti duomenys apie juridinio asmens dalyvius, kurie irgi yra juridiniai asmenys, turi būti atskleidžiami tol, kol toje duomenų atskleidimo grandinėje bus prieita iki dalyvių fizinių asmenų, turinčių daugiau kaip 10 procentų balsavimo teisių ir (ar) įstatinio kapitalo;

36.2.7. tuo atveju, kai finansų maklerio įmonės akcijų paketą įsigyja kita finansų maklerio įmonė, turi būti nurodomi akcijų paketo įsigijimo tikslai;

36.2.8. paaiškinimus, iš kokių lėšų bus perkamos įmonės akcijos, ir tai patvirtinančius dokumentus.

37. Asmuo, norintis padidinti jau turimą akcijų kiekį, o 36 punkte reikalaujamą informaciją apie save yra pateikęs anksčiau, Vertybinių popierių komisijai pateikia tik pasikeitusius ar (ir) papildomus duomenis ir dokumentus.

IX. PRITARIMO FINANSŲ MAKLERIO ĮMONIŲ VADOVŲ
KANDIDATŪROMS TVARKA

38. Licencijuota finansų maklerio įmonė privalo iš anksto pranešti Vertybinių popierių komisijai apie visus būsimus įmonės vadovų pasikeitimus. Išrinkti nauji finansų maklerio įmonės vadovai gali pradėti eiti pareigas tik po to, kai Vertybinių popierių komisija pritaria jų kandidatūroms.

39. Norint gauti pritarimą finansų maklerio įmonės vadovų kandidatūroms, Vertybinių popierių komisijai pateikiami šie dokumentai ir duomenys:

39.1. duomenys apie vadovus (V forma);

39.2. vadovo patirtį liudijantys dokumentai;

39.3. vadovo nepriekaištingą reputaciją liudijantys dokumentai;

39.4. pridedamų dokumentų sąrašas.

X. PRANEŠIMŲ APIE PASIKEITUSIUS DUOMENIS IR DOKUMENTUS TVARKA

40. Investicines paslaugas teikianti finansų maklerio įmonė ir kredito įstaiga privalo per 5 darbo dienas raštu informuoti Vertybinių popierių komisiją, jeigu pasikeitė pateikti duomenys ir (ar) dokumentai. Pasikeitę dokumentai ar jų patvirtintos kopijos turi būti pateikiami vadovaujantis šių taisyklių U skyriuje nustatytais reikalavimais.

41. Vertybinių popierių komisijai finansų maklerio įmonės ir kredito įstaigos pasikeitusius (aktualius) duomenis turi pateikti užpildydamos tą formą, kurios duomenys pasikeitę. Pildant atitinkamą formą, gali būti pildomos tik tos dalys, kurių duomenys pasikeitę, bet visada pildoma pirmoji formos eilutė -juridinio asmens kodas ir juridinio asmens pavadinimas.

XI. BAIGIAMOSIOS NUOSTATOS

42. Apie finansų maklerio įmonės licencijos išdavimą ir panaikinimą Vertybinių popierių komisija praneša Juridinių asmenų registro tvarkytojui, VĮ Indėlių ir investuotojų draudimo fondui, Juridinių asmenų registrui, Finansinių nusikaltimų tyrimo tarnybai prie Lietuvos Respublikos vidaus reikalų ministerijos ir paskelbia Vertybinių popierių komisijos interneto tinklalapyje.

43. Panaikinus finansų maklerio įmonės licencijos galiojimą, licencija turi būti gražinta Vertybinių popierių komisijai per 10 dienų nuo pranešimo apie licencijos galiojimo panaikinimą gavimo dienos.

______________

Patvirtinta Lietuvos Respublikos vertybinių

popierių komisijos 2007 m. spalio 30 d.

nutarimu Nr. 1K-32

I FORMA

PRAŠYMAS IŠDUOTI FINANSŲ MAKLERIO ĮMONĖS

LICENCIJĄ

1. Juridinio asmens kodas	1.1. juridinio asmens pavadinimas

(Pažymėti )

 Šiuo prašymu prašoma išduoti finansų maklerio įmonės licenciją.

 Šiuo prašymu prašoma papildyti finansų maklerio įmonės licenciją ketinamomis teik investicinėmis paslaugomis ir (arba) papildomomis paslaugomis.

Pateikiami šie duomenys apie įmonę:

2. Buveinė (adresas)	2.1. savivaldybė	2.2. miestas

2.3. gatvė	2.3.1. namo Nr.	2.3.2. korpuso Nr.	2.3.3. patalpos Nr.

2.4. telefono numeris	2.5. fakso numeris	2.6. elektroninio pašto adresas

2.7. tinklalapio adresas	2.8. svarbi informacija kita įmonės nuožiūra
Jei užsienio juridinis asmuo	2.9. šalis	2.10. adresas
3. Teisinė forma
4. Finansų maklerio įmonės kategorija	4.1. A kategorija 	4.2. B kategorija 	4.3. C kategorija 
5. Investicinės paslaugos	5.1.  priimti ir perduoti pavedimus

5.2.  vykdyti pavedimus klientų sąskaita

5.3.  sudaryti sandorius savo sąskaita

5.4.  valdyti finansinių priemonių portfelius

5.5.  teikti investavimo rekomendacijas

5.6.  platinti ir (arba) pasirašyti finansines priemones įsipareigojant jas išplatinti

5.7.  platinti finansines priemones be įsipareigojimo jas išplatinti

5.8.  administruoti daugiašalės prekybos sistemą
6. Papildomos paslaugos (įrašyti konkrečias paslaugas)	6.1. 
7. Kapitalas	7.1. apmokėto įstatinio kapitalo dydis (Lt)	7.2. struktūra: skolinto kapitalo dalis (proc.) palyginti su nuosavu kapitalu
8. Finansų makleriai	8.1. vardas, pavardė	8.2. licencijos Nr.

8.3. priėmimo į darbą data	8.4. atleidimo iš darbo data
9. Kiti įmonės investicines paslaugas teikiantys darbuotojai (nurodyti tuos darbuotojus, kurie nebuvo nurodyti kitose formose, pvz., finansinių priemonių apskaitą tvarkantys darbuotojai)	9.1. Vardas, pavardė	9.2. pareigos
9.3. priėmimo į darbą data	9.4. atleidimo iš darbo data
10. Pridedamų dokumentų sąrašas	(išvardyti pridedamus dokumentus)

__________________	_____________	____________________

Pareigos	parašas	vardas ir pavardė

______________

Patvirtinta Lietuvos Respublikos vertybinių

popierių komisijos 2007 m. spalio 30 d.

nutarimu Nr. 1K-32

II FORMA

PRAŠYMAS PATEIKTI IŠVADĄ APIE KREDITO ĮSTAIGOS PASIRENGIMĄ TEIKTI INVESTICINES PASLAUGAS

1. Juridinio asmens kodas	1.1. juridinio asmens pavadinimas

(Pažymėti )

 Prašymas paduotas norint gauti išvadą apie kredito įstaigos pasirengimą teikti investicines paslaugas ir (arba) papildomas paslaugas:

2. Buveinė (adresas)	2.1. savivaldybė	2.2. miestas

2.3. gatvė	2.3.1. namo Nr.	2.3.2. korpuso Nr.	2.3.3. patalpos Nr.

2.4. telefono numeris	2.5. fakso numeris	2.6. elektroninio pašto adresas

2.7. tinklalapio adresas	2.8. kita svarbi informacija įmonės nuožiūra
Jei užsienio juridinis asmuo	2.9. šalis	2.10. adresas
3. Teisinė forma
4. Investicinės paslaugos	4.1.  priimti ir perduoti pavedimus

4.2.  vykdyti pavedimus klientų sąskaita

4.3.  sudaryti sandorius savo sąskaita

4.4.  valdyti finansinių priemonių portfelius

4.5.  teikti investavimo rekomendacijas

4.6.  platinti ir (arba) pasirašyti finansines priemones įsipareigojant jas išplatinti

4.7.  platinti finansines priemones be įsipareigojimo jas išplatinti

4.8.  administruoti daugiašalės prekybos sistemą
5. Papildomos paslaugos (įrašyti konkrečias paslaugas)	5.1. 
6. Finansų makleriai	6.1. vardas, pavardė	6.2. licencijos Nr.

6.3. priėmimo į darbą data	6.4. atleidimo iš darbo data
7. Kiti įmonės investicines paslaugas teikiantys darbuotojai (nurodyti tuos darbuotojus, kurie nebuvo nurodyti kitose formose, pvz., finansinių priemonių apskaitą tvarkantys darbuotojai)	7.1. vardas, pavardė	7.2. pareigos

7.3. priėmimo į darbą data	7.4. atleidimo iš darbo data
Pridedamų dokumentų sąrašas	(išvardyti pridedamus dokumentus)

__________________	_____________	____________________

Pareigos	parašas	vardas ir pavardė

______________

Patvirtinta Lietuvos Respublikos vertybinių

popierių komisijos 2007 m. spalio 30 d.

nutarimu Nr. 1K-32

III FORMA

DUOMENYS APIE DALYVĮ FIZINĮ ASMENĮ*

1. Juridinio asmens kodas	1.1. juridinio asmens pavadinimas

(Pažymėti )

 Duomenys apie juridinio asmens akcininką fizinį asmenį

2. Vardas	3. Pavardė
4. Asmens kodas	4.1. užsienio fizinio asmens kodas (pildomas kartu su šalies raidiniu kodu)
5. Gyvenamoji vieta	5.1. savivaldybė	5.2. miestas

5.3. gatvė	5.3.1. namo Nr.	5.3.2. korpuso Nr.	5.3.3. buto Nr.
Jei gyvenamoji vieta užsienyje	5.4. šalis	5.5. adresas
6. Turima įstatinio kapitalo dalis	6.1. vienetais	6.2. procentais	6.3. įgijimo data	6.4. netekimo data
7. Turima balsų dalis	7.1. procentais	7.2. įgijimo data	7.3. netekimo data
8. Apmokėjimo už akcijas būdas (pridėti apmokėjimą liudijančius dokumentus)	8.1.  iš nuosavų lėšų	8.2.  iš skolintų lėšų	8.3.  kita (aprašyti)
9. Nepriekaištinga reputacija (pridėti reputaciją liudijančius dokumentus)	9.1. formą pasirašantis asmuo patvirtina, kad akcininkas yra nepriekaištingos reputacijos (parašas)
10. Pridedamų dokumentų sąrašas**	10.1. išvardyti pridedamus dokumentus

* Forma pildoma kiekvienam asmeniui atskirai.

** Pridedamų dokumentų sąrašas šioje formoje pateikiamas tada, kai forma pateikiama be prašymo išduoti finansų maklerio įmonės licenciją (I forma) ar be prašymo pateikti išvadą apie kredito įstaigos pasirengimą teikti investicines paslaugas (II forma), kitais atvejais dokumentai išvardijami I ar II formoje.

__________________	_____________	____________________

Pareigos	parašas	vardas ir pavardė

______________

Patvirtinta Lietuvos Respublikos vertybinių

popierių komisijos 2007 m. spalio 30 d.

nutarimu Nr. 1K-32

IV FORMA

DUOMENYS APIE DALYVĮ JURIDINĮ ASMENĮ*

1. Juridinio asmens kodas	1.1. juridinio asmens pavadinimas

(Pažymėti )

 Duomenys apie juridinio asmens akcininką juridinį asmenį

2. Kodas	3. Teisinė forma
4. Pavadinimas
5. Buveinė (adresas)	5.1. savivaldybė	5.2. miestas

5.3. gatvė	5.3.1. namo Nr.	5.3.2. korpuso Nr.	5.3.3. patalpos Nr.
Jei užsienio juridinis asmuo	5.4. šalis	5.5. adresas
6. Turima įstatinio kapitalo dalis	6.1. vienetais	6.2. procentais	6.3. įgijimo data	6.4. netekimo data
7. Turima balsų dalis	7.1. procentais	7.2. įgijimo data	7.3. netekimo data
8. Juridinio asmens dalyviai	8.1. vardas, pavardė, asmens kodas/pavadinimas, įmonės kodas	8.2. įstatinio kapitalo dalis
9. Juridinio asmens vadovai	9.1. pareigos, vardas, pavardė ir asmens kodas
10. Apmokėjimo už akcijas būdas (pridėti apmokėjimą liudijančius dokumentus)	10.1. D iš nuosavų lėšų	10.2. D iš skolintų lėšų
11. Nepriekaištinga reputacija	11.1. formą pasirašantis asmuo patvirtina, kad juridinį asmenį kontroliuojantys asmenys ir juridinio asmens vadovai yra nepriekaištingos reputacijos (parašas)
12. Pridedamų dokumentų sąrašas**	12.1. išvardyti pridedamus dokumentus

* Forma pildoma kiekvienam asmeniui atskirai.

** Pridedamų dokumentų sąrašas šioje formoje pateikiamas tada, kai forma pateikiama be prašymo išduoti finansų maklerio įmonės licenciją (I forma) ar be prašymo pateikti išvadą apie kredito įstaigos pasirengimą teikti investicines paslaugas (II forma), kitais atvejais dokumentai išvardijami I ar II formoje.

__________________	_____________	____________________

Pareigos	parašas	vardas ir pavardė

______________

Patvirtinta Lietuvos Respublikos vertybinių

popierių komisijos 2007 m. spalio 30 d.

nutarimu Nr. 1K-32

V FORMA

DUOMENYS APIE VADOVĄ*

1. Juridinio asmens kodas	1.1. juridinio asmens pavadinimas

Duomenys apie finansų maklerio įmonės vadovą

2. Vardas	3. Pavardė
4. Asmens kodas	4.1. užsienio fizinio asmens kodas (pildomas kartu su šalies raidiniu kodu)
5. Gyvenamoji vieta	5.1. savivaldybė	5.2. miestas

5.3. gatvė	5.3.1. namo Nr.	5.3.2. korpuso Nr.	5.3.3. buto Nr.
Jei gyvenamoji vieta užsienyje	5.4. šalis	5.5. adresas
6. Pareigos	6.1. pareigų pavadinimas	6.2. paskyrimo (išrinkimo) data	6.3. atleidimo (kadencijos pabaigos) data
7. Darbovietės per paskutinius 5 metus	7.1. pareigų pavadinimas	7.2. darbo pradžia ir pabaiga
8. Išsilavinimas (pridėti diplomą (-us)	8.1. mokymo įstaiga	8.2. baigimo metai
9. Kvalifikacija (pridėti sertifikatus, pažymėjimus ir pan.)	9.1. įstaiga, kurioje buvo keliama kvalifikacija	9.2. kvalifikacijos kėlimo data
10. Nepriekaištinga reputacija (pridėti reputaciją liudijančius dokumentus)	10.1. formą pasirašantis asmuo patvirtina, kad vadovas yra nepriekaištingos reputacijos (parašas)
11. Pridedamų dokumentų sąrašas**	11.1. išvardyti pridedamus dokumentus

* Forma pildoma kiekvienam asmeniui atskirai.

** Pridedamų dokumentų sąrašas šioje formoje pateikiamas tada, kai forma pateikiama be prašymo išduoti finansų maklerio įmonės licenciją (I forma) ar be prašymo pateikti išvadą apie kredito įstaigos pasirengimą teikti investicines paslaugas (II forma), kitais atvejais dokumentai išvardijami I ar II formoje.

__________________	_____________	____________________

Pareigos	parašas	vardas ir pavardė

______________

Patvirtinta Lietuvos Respublikos vertybinių

popierių komisijos 2007 m. spalio 30 d.

nutarimu Nr. 1K-32

VI FORMA

DUOMENYS APIE VIDAUS KONTROLIERIŲ*

1. Juridinio asmens kodas	1.1. juridinio asmens pavadinimas

Duomenys apie vidaus kontrolierių

2. Vardas	3. Pavardė
4. Asmens kodas	4.1. užsienio fizinio asmens kodas (pildomas kartu su šalies raidiniu kodu)
5. Gyvenamoji vieta	5.1. savivaldybė	5.2. miestas

5.3. gatvė	5.3.1. namo Nr.	5.3.2. korpuso Nr.	5.3.3. buto Nr.
Jei gyvenamoji vieta užsienyje	5.4. šalis	5.5. adresas
6. Pareigos	6.1. pareigų pavadinimas	6.2. paskyrimo (išrinkimo) data	6.3. atleidimo (kadencijos pabaigos) data
7. Darbovietės per paskutinius 5 metus	7.1. pareigų pavadinimas	7.2. darbo pradžia ir pabaiga
8. Išsilavinimas (pridėti diplomą (-us)	8.1. mokymo įstaiga	8.2. baigimo metai
9. Kvalifikacija (pridėti sertifikatus, pažymėjimus ir pan.)	9.1. įstaiga, kurioje buvo keliama kvalifikacija	9.2. kvalifikacijos kėlimo data
10. Nepriekaištinga reputacija (pridėti reputaciją liudijančius dokumentus)	10.1. formą pasirašantis asmuo patvirtina, kad vidaus kontrolierius yra nepriekaištingos reputacijos (parašas)
11. Pridedamų dokumentų sąrašas**	11.1. išvardyti pridedamus dokumentus

* Forma pildoma kiekvienam asmeniui atskirai.

** Pridedamų dokumentų sąrašas šioje formoje pateikiamas tada, kai forma pateikiama be prašymo išduoti finansų maklerio įmonės licenciją (I forma) ar be prašymo pateikti išvadą apie kredito įstaigos pasirengimą teikti investicines paslaugas (II forma), kitais atvejais dokumentai išvardijami I ar II formoje.

__________________	_____________	____________________

Pareigos	parašas	vardas ir pavardė

______________

Patvirtinta Lietuvos Respublikos vertybinių

popierių komisijos 2007 m. spalio 30 d.

nutarimu Nr. 1K-32

VII FORMA

LIETUVOS RESPUBLIKOS VERTYBINIŲ POPIERIŲ KOMISIJA Finansų maklerio įmonės LICENCIJA Nr. Ši licencija suteikia teisę (įmonės pavadinimas) teikti šias investicines paslaugas: teikti šias papildomas paslaugas: Licencija išduota Lietuvos Respublikos vertybinių popierių komisijos ____ m. ___________ mėn. ___ d. sprendimu Nr. ___________. Vertybinių popierių komisijos pirmininkas ____________ __________________ (Parašas) (Vardas, pavardė) A. V.

______________